 Colț de rai în mijlocul iadului: Altarul unei biserici ortodoxe din Beirut a scăpat neatins de explozie.
Altarul bisericii ortodoxe St Dimitrios din Achrafieh a supraviețuit suflului exploziei din Beirut. Naosul a fost devastat. Preotul Youil Nassif povestește cum a părăsit biserica, alături de copiii săi, cu doar 12 minute înainte de explozie.
Biserica Ortodoxă Greacă St Dimitrios din Achrafieh se află la
mai puțin de un kilometru distanță de locul în care a avut loc explozia din
Beirut. Totuși, vei rămâne surprins când vei vedea că altarul sacru a rămas
neatins.Într-un video publicat de BBC, preotul ortodox Youil Nassif povestește că a plecat din biserică spre casă cu copiii săi cu doar 12 minute înainte de explozie.Când s-a întors, în grabă, la biserică să vadă pagubele create de suflul exploziei, a găsit naosul complet distrus, însă a observat că altarul era aproape neschimbat. Lampa cu ulei nu s-a stins, iar Potirul și Biblia erau nemișcate, la locul lor.